da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da da de en en da da de de da es da da da da da da zh da ar da zh da zh da en en en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Små stedsegrønne træer til krukker | ISABELLAS
Skab din egen miniskov af langsomt voksende dværgtræer. De såkaldte heksekoste egner sig glimrende til krukker eller i stenbedet, hvor de står fint sammen med lave stauder.
Heksekoste er en forholdsvis ny trend af dværgtræer med meget forskellige former, der gør hvert enkelt træ helt unikt. Heksekostenes dværgvækst og deres meget specielle former er blevet populære blandt plantesamlere. Også folk med mindre haver eller altaner har fået øjnene op for miniaturetræerne, og der er mange fordele ved de små dværgvækster.
De fleste heksekoste vil helst stå i veldrænet havejord og trives godt i stenbedet, hvor regnvandet passerer frit. De kan med fordel bruges i mindre krukker eller trug, hvor man kan plante dem enkeltvis eller sætte dem sammen med andre små vækster til et lille miniaturelandskab. De kan formeres fra stiklinger til små, filtrede buske, eller man kan pode kviste fra heksekosten på en grundstamme, så de får form af et opstammet træ.
Langnålet ædelgran, Abies concolor ’Piggelmee’.
Koreaædelgran, Abies koreana ’Kristallkugel’.
Rødgran, Picea abies ’Suncrest’.
Serbisk gran, Picea omorika ’Hallonet’.
Koreafyr, Pinus koraiensis ’Winton’.
Panserfyr, Pinus leucodermis ’Grüne Lagune’.
Trådcypres, Chamaecyparis pisifera ’Snow King’.
Mere grøn inspiration: Guide til forårets blomster
Her kan du købe heksekoste som træer
Vi har fotograferet heksekoste og dværgtræer i Vibeke og Børge Christensens japansk inspirerede besøgshave i Ålsø ved Grenaa. Børge har været konsulent på artiklen og poder selv heksekoste, som sælges ved havebesøg. Besøgshaven er åben dagligt i sommerhalvåret samt efter aftale. Læs mere på japanskinspirerethave.dk. Gartneriet Spiren i Stignæs ved Skælskør sælger også heksekoste. Læs mere på  gartnerietspiren.dk.
Vi viser dig, hvordan du selv laver minitræer i galleriet herunder:
Gode tips: Beskyt dine planter imod barfrost
Til podning bruges podekviste fra en heksekost samt en grundstamme fra samme art som podekvist. Brug to podekviste, en på hver side af grundstammen. Lav et skråsnit på ca. 2 cm i både grundstammen og de to podekviste med en ren, skarp kniv.
Sæt podekvistene fast på hver side af grundstammen med elastikbånd eller et andet materiale, der kan give sig efterhånden som podestedet vokser sig tykkere.
Lad toppen af grundstammen sidde det første år eller to, da den grønne top hjælper med at trække næring op i stammen til podestedet.
Små "landskaber" med heksekoste og andre dværgvækster kan pynte i haven som små tableuaer eller gives væk som gaver.
havearbejde træer & buske
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik